JAKSO SISÄLTÄÄ SYÖMISHÄIRIÖN KUVAUKSIA, JOTKA VOIVAT JÄRKYTTÄÄ.
LISÄTIETOA SYÖMISHÄIRIÖISTÄ ON MM. OSOITTEESSA WWW.WANNATALKABOUTIT.COM
NETFLIX-ALKUPERÄISSARJA
WINDSORIN LINNA 1981
Walesin prinssi, Majesteetti. -Kiitos.
Se on tehty.
Tein sen. -Missä?
Lastenhuoneessa.
Lastenhuoneessa! -En sanoisi sitä romanttiseksi.
Polvistuitko? -En polvistunut.
Olen yllättynyt kysymyksestä. -Miksi?
Luulin, että Walesin prinssi polvistuu vain hallitsijan edessä.
Ei kai hän sanonut noin?
Mitä vastasit?
"Sinä kosit häntä, et osoittanut valta-asemaasi."
Suostuiko hän edes kaiken tuon jälkeen?
Suostui.
Mitä Diana sanoi?
Suostun, kiitos.
Hän sanoi hetkeä elämänsä onnellisimmaksi.
Onneksi olkoon.
Mitä seuraavaksi? -Lähetin hänet Lontooseen.
Missä hän asuu?
Earl's Courtissa yhdessä… -Ilotyttöjen ja australialaisten kanssa.
Mitä? -Asuuko Earl's Courtissa muita?
Yhdessä ystäviensä kanssa.
Diana tulee! Täällä näin! -Kuuluuko mitään uutta?
Kävittekö Buckinghamin palatsissa? Tapasitteko Walesin prinssin?
Näin naisten kesken, onko hän romanttinen?
Vain yksi kysymys, lady Diana.
No?
KUIN SATUA
Tässä meillä on varsin ainutlaatuinen suklaarasia.
Osa on meidän sukukalleuksiamme ja osa on myytävänä.
Ajatuksena on, että valitset yhden.
Minkä tahansako?
Jukra.
Tämä on kaunis.
Se on yksi omistamme. -Aivan.
Se on Mogokin laaksosta. -Tiedätkö, missä se on?
Olen tollo maantiedossa. -Burmassa.
Legendan mukaan -
Burman pohjoisosassa asui kauan sitten vain villieläimiä ja myrkkykäärmeitä.
Sitten… -Pidän tästä enemmän.
Hyvä valinta.
Se on teidän. Mitä voitte hinnan lisäksi kertoa siitä?
Korussa on 12 karaatin Ceylon-safiiri,
jota ympäröivät 18 karaatin valkokultaan istutetut 14 timanttia.
Pidät siitä, koska… -Se on kaikkein kallein.
Ei.
Se muistuttaa äitini kihlasormusta, ja väri on sama kuin silmissäni.
Hän on suloinen. -Niin on.
Mutta kovin nuori.
Kuningataräiti ehdotti lady Dianan siirtämistä Buckinghamin palatsiin -
ennen kihlauksen julkistamista.
Siellä hän on turvassa medialta. -Järkevää.
Kuningataräiti arveli myös, että oppitunneista voisi olla apua -
epäilemättä vaikeassa siirtymässä teinitytöstä prinsessaksi.
Ajatuksena oli, että jos Teidän Majesteettinne suostuu…
Minäkö opettaisin? -Hallitsijalta seuraavalle.
Anopilta miniälle. -Ei käy. Opittavaa on paljon.
Tunnette minut. Olen liian lempeä.
Dianan isoäiti lady Fermoy voi tehdä sen.
Suoraan syvään päähän. -Perheillallinen Clarence Housessa.
Helvetin prameaa.
Aivan muuta kuin Earl's Court. -Aivan.
Malja. Hyvästi, huolet. -Ja kämppikset.
Vuokran periminen ja lastentarha. -Siskon asunnon siivoaminen.
Taivas.
Häivyt linnoihin iltapuvun helmat heiluen. -Ja korut!
Malja myös sille, että olet suhteellisen pian kuningatar.
Kai sinä soitat ja kirjoitat?
Palatsin kirjepaperille, jotta voimme esitellä sitä.
Soitan aamuin ja illoin. -Etkä soita.
Tiarojen sovittaminen ja palveltavana oleminen vie aikasi.
Heippa! -Heippa, Herttuatar.
Heippa, prinsessa.
Seis siihen paikkaan. Perääntykää.
Kiitos.
Siinä me olimme keskellä valtion juhlia Manilassa,
ja kuka ryntääkään sisään? Itse Imelda Marcos.
Hän suuntaa suoraan minua kohti sanoen, että haluaa esitellä minulle… Arvaatteko?
Kenkäkokoelmansa.
Näkinkenkäkokoelmansa. -Oletko varma?
Ehkä ymmärsit väärin, kun hän yritti sanoa "näytän kenkäni".
Oliko hampaanvälissä jotain? -Kenkä.
Näkinkenkä.
Uskokaa pois. Hän puhui näkinkengistä.
Koko illallisseurue ahtautuu limusiinisaattueeseen,
ja kaahaamme halki Manilan katujen…
Lady Diana Spencer. -Keskeytitte minut.
Herttinen. -Anteeksi.
Majesteetti.
En nähnyt Kuninkaallista Korkeutta. -Näköjään et.
Kerroin tarinaa, jonka pilasit sisääntulollasi.
Anteeksi.
Tämä seuraavaksi.
Ihan oikeasti.
Sir.
Ensitervehdys on "Teidän Kuninkaallinen Korkeutenne", sitten "sir".
Nyt minä.
Ei hänelle niiata. Hän ei ole kuninkaallinen.
Vain mahtava. -Susan-rukka.
Anteeksi. -Onneksi isoäitisi hoitaa tämän.
Hän on kuin rykmentin kaluuna.
Vai mitä? -Tarvittaessa kyllä.
Äskeisen perusteella sitä tarvitaan kipeästi.
Särmät silottuvat tuota pikaa.
Mihin jäinkään? -Teitä kiidätettiin Manilan kaduilla.
Aivan. Rouva Marcosin yksityisakvaarioon,
jossa on näytillä myös iso muotokuva hänestä -
yllään…
Kuningatar ja Edinburghin herttua julistavat erittäin iloisina,
että heidän rakas poikansa Walesin prinssi on kihlannut lady Diana Spencerin,
Spencerin jaarlin ja kunnianarvoisan rouva Shand Kyddin tyttären.
Paljon onnea teille.
Mahdatteko muistaa ensitapaamisenne? -Siitä on jo muutama vuosi.
Vierailin Dianan siskon luona,
ja Diana oli tuolloin vielä hyvin nuori.
Mikä hänessä teki suurimman vaikutuksen?
Hänen omaperäisyytensä ja hauskuutensa.
Entä teidän kohdallanne? -Hän on vain suurenmoinen.
Mitä voitte kertoa itse häistä?
Emme ole vielä miettineet niitä, mutta nyt olemme vain todella iloisia.
Tuotte varmasti pohjatonta iloa kansakunnalle.
Ja jos saan sanoa,
näytätte todella rakastuneilta.
Ehdottomasti.
Mitä "rakastunut" tarkoittaakin.
Minne menet?
Highgroveen. Haen Gloucestershirestä pari juttua ulkomaanmatkalleni.
Älä katso minua noin. -Miten?
Nähdään lentokentällä huomenna.
Miksi olette tyytyväinen? -Hän on oikea henkilö prinssille.
Tämä on huippua. Tällainen piristää kaikkia.
Yhdistän puhelun.
Soitatko palatsista? -Soitan.
Millaista siellä on?
Minulla on oma asunto, palvelija ja pukija.
Olet oikea prinsessa. -Ja olohuone.
Onko puhelimessa pieni kruunu? -Onko soittoäänenä kansallislaulu?
Oletko syönyt tv-illallisen pomon kanssa? -En.
Emme vietä aikaa yhdessä, vaikka olemme samassa rakennuksessa.
Näimme haastattelusi telkkarissa.
Näytit tosi hyvältä. -Se esitettiin kuuden uutisissa.
Kuulitteko hänen vastauksensa kysymykseen rakkaudesta?
Kuulimme kyllä, mutta älä murehdi. Hän oli vain kiusaantunut.
Diana! Täällä!
Tuolla hän on!
Charles, täällä!
Anteeksi. Matkani osui pahaan aikaan.
Pärjään kyllä. Olen lukkojen takana palatsissa ypöyksin.
Et ole yksin kauan. -Kuusi viikkoa.
Aika kuluu kuin siivillä. -En usko.
Suudelkaa!
Nähdään alttarilla.
Pyysin rouva Parker Bowlesia ottamaan yhteyttä.
Eksääsikö? Miksi ihmeessä?
Hän on hauska ihminen.
Arvelin, että jos kaipaat seuraa, hän on siihen mitä parhain.
Charles! -Toinen suukko!
Leveä hymy.
Näkemiin.
Varoitan, ettei tähän riitä yksi tai kaksi oppituntia.
Kuningasperheeseen liittyvältä vaadittavaa oppimäärää ei käydä läpi edes 20 tunnissa,
mutta me onnistumme. Panen sinut töihin, koska emme saa epäonnistua.
Ehdotan, että jaamme oppitunnit kolmeen osa-alueeseen.
Ensin kuningasperheen, St Jamesin hovin, rakennusten ja kuningashuoneen historia.
Sitten etiketti. Miten pukeutua, missä ja miten istua,
milloin avata suunsa ja ennen kaikkea mitä sanoa.
Taannoin näkemäni kauhujen perusteella -
meidän on aloitettava tärkeimmistä säännöistä,
joista yhdenkin rikkomisesta ei joudu vain pulaan. Siitä menettää henkensä.
Aloitamme arvoasteikosta sekä siitä, kenelle kuningasperheen jäsenistä -
sinun tulee niiata, miten ja missä järjestyksessä.
Nykyasemassasi niiaat kaikille, mutta kun sinusta tulee Walesin prinsessa,
tilanne mutkistuu hiukan, koska osan perheestä tulee niiata sinulle.
Se riippuu myös siitä, oletko Walesin prinssin seurassa.
Minusta on sitten sietämätöntä, kun tarjoilija yrittää ravintolassa -
muistaa tilaukseni kirjoittamatta sitä ylös.
Sen tietää menevän pieleen.
Kun olet ilman seuralaista Walesin prinsessan asemassa…
Huomenta. -Huomenta teillekin.
Mitä siinä on?
Postinne. -Selvä.
Hyvä lady Diana. Ette varmaan koskaan lue tätä,
mutta halusin kertoa, että pidin kovasti haastattelustanne Walesin prinssin kanssa.
Tiesin, että rakastatte toisianne. -Nuoripari aloittamassa…
…on jo juliste teistä ja prinssi Charlesista…
Kuuntelen tärkeää päivää radiosta äitini kanssa. Lähetin perinteisen viltin…
Rakastatte ihmisiä syntyperästä riippumatta.
…ihmiseltä, jolle voi puhua…
…kampaus ja kaikille suotu hymy. -Pääsenkö kukkaistytöksenne?
En ole koskaan ollut sellainen, mutta siskoni on.
Toivoo Freya, seitsemän vuotta.
HYVÄ BRIDGET KIITOS KOVASTI…
Valmiina. Kädet.
Yksi, kaksi, kolme, neljä ja yksi…
Ja ojennus…
Sitten lopetus. Kädet lasketaan alas -
ja viedään eteen.
Ensimmäinen aloitetaan matalalta. Seuraava on aina korkeampi…
Ala-asteilla ympäri maata -
kiitolliset opettajat ovat tehneet häistä projektikohteen.
Ajatuksena on lähettää luokalta kortti prinssi Charlesille ja lady Dianalle.
Tämä kekseliäs kortti tehtiin southportilaisessa koulussa.
Kaikki tekivät korttia, mutta opettaja kirjoitti kaiken varalta osoitteen.
Majesteetti. -Huomenta, Stephen.
Hänen Majesteetillaan on kolme avustajaa palatsissa.
Yksi heistä toimii myös hovin operatiivisena apulaisjohtajana.
Majesteetin vanhin henkilökohtainen avustaja on Queen's Page.
Häntä alemmat jaetaan kolmeen luokkaan:
Pages of the Chambers, Pages of the Presence -
ja Pages of the Back Stairs.
Seuraavaksi Ladies of the Bedchamber.
Kauniilla säällä prinssi Charles saapuu kirkkoon -
ja lähtee myöhemmin lady Dianan kanssa vuoden 1902 Landau-vaunuilla.
Vaunuja käytti ensimmäisenä Edvard VII,
ja kuningatar suosii niitä valtiovierailuilla.
Sadesäällä ne korvataan katetuilla vaunuilla.
Niin?
Saanko Walesin prinssin yksityissihteerille?
Hetkinen.
Valitettavasti hra Adeane ei vastaa, mutta kerron, että soititte.
Kiitos.
Niin?
Mistä numerosta saisin kuningattaren kiinni?
Hetkinen.
Majesteetti on tapaamisessa, mutta kerron puhelustanne.
Kiitos.
Olipa kerran,
ei niin kovin kauan sitten,
pieni tyttö, jonka nimi oli Emily.
Huomenta. Lisää kirjeitä teille.
Hän piti kauppaa.
Tässä se on.
Kauppa oli eriskummallinen, koska siellä ei myyty mitään.
Kaupan ikkunassa oli vain tavaroita, jotka joku oli hukannut.
Olemme Walesin prinssin kanssa erittäin kiitollisia siitä,
että olette kaikki tulleet tänne tukemaan asiaa,
joka on erittäin lähellä sydäntämme.
Villieläinten suojelu on tärkeää. Se on…
Käytät aivan liikaa käsiäsi. Elehdit puhuessasi.
Eleet paljastavat hermostuneisuuden, levottomuuden ja ärtyisyyden.
Omia tunteitaan ei koskaan parane näyttää.
Kuningatar Mary opetti hovinaisiaan käyttämään köyttä,
joka estää käsien heilumisen vimmatusti.
Näyttää paremmalta.
Jatka toki.
Olemme Walesin prinssin kanssa erittäin kiitollisia siitä,
että olette kaikki tulleet tänne tukemaan asiaa,
joka on erittäin lähellä sydäntämme. Etenkin Walesin prinssin sydäntä.
En ole kuullut hänestä kolmeen viikkoon. -Hänellä on kiire.
Olisi hän voinut soittaa edes kerran. Kuningatarkaan ei puhu kanssani.
Oletko saanut kukkia? -En mitään.
Saan kirjeitä maailman joka kolkasta,
mutta tulevasta miehestäni ei kuulu pihaustakaan.
Mitä sinne kuuluu? -Hyvää. Penny valtasi huoneesi.
Peter on käymässä. Kuten aina.
Tietysti on. Hän on rakastunut Virginiaan.
Lopeta. -Kaipaamme sinua kamalasti.
Täällä, lady Di! -Katsokaa tänne.
Pelkkä kuva. -Nopea otos vain.
Ettekö halua kuvaa? -Tervetuloa Ménage à Troisiin.
Siinähän sinä olet.
Oli ystävällistä kirjoittaa. -Se nyt oli pientä.
Kun Walesin prinssi kertoi lähtevänsä kuuden viikon matkalle ilman sinua…
Saanko?
Sanoin: "Aika ikävä temppu jättää upouusi ja upea morsianparka yksin taloon."
Jäin kyllä yksin palatsiin. -Aivan.
En taloon.
Siksi Walesin prinssi kutsuu Buckinghamin palatsia. He kaikki kutsuvat.
Kiitos.
Täällä ei tarjota lainkaan pääruokia. Vain alkupaloja ja jälkiruokia.
Jälkiruokaa ei tarvitse katua, kun mitään muuta ei saa.
Otan samaa herkullista ankka- ja tryffeliraviolia kuin viimeksi -
ja appelsiini-suklaa-kermaunelman, joka on tullut jopa uniini.
Otan samaa.
Oletko varma?
Kuljen mielelläni muiden mukana.
Nirso ja kaavoihinsa kangistunut prinssi on mielissään mukautuvasta vaimosta.
Suklaamoussea, vaniljakermaa ja karamelliappelsiinia.
Ihanaa! -Kiitos.
Kiitos.
Toin Walesin prinssin kerran tänne. Uskoin vaihtelun piristävän häntä.
Hän inhosi paikkaa. Inhosi.
Konsepti, sisustus ja asiakkaat eivät riittäneet.
Henkilökunta teki kardinaalivirheen, kun hän ei saanut keitettyä kananmunaansa.
Mitä?
Hän syö kaiken kanssa keitetyn kananmunan. Täytyyhän sinun tietää.
Hän ei syö valkosipulia,
ja oudon sääntönsä takia hänellä on sudennälkä illallisaikaan.
Minkä säännön? -Lounassäännön.
Luulin, että se olisi ensimmäisiä asioita, jotka pistävät silmään.
Prinssi ei syö lounasta.
Eikö koskaan? -Ei, jos voi valita.
Jos jokin tapaaminen edellyttää sitä, hän valittaa kiukkuisena -
ilmavaivoista, turvotuksesta ja "turhan ruoansulatuksen tuhlaamasta energiasta".
Yritän piristää häntä, mutta vatsavaivat vievät häneltä huumorintajun.
Joku niistä guruista käski tehdä niin.
Eivät he guruja ole, mutta tiedät kai. Hän kerää ympärilleen isänkorvikkeita.
En tiedä.
Et oikeasti tiedä mitään, muru.
Tarvitset kunnon Fred-koulutuksen.
Ei kiitos.
Kuka on Fred?
Se on lempinimeni Walesin prinssille. Olen hänelle Gladys. Harmitonta pilaa.
Aivan.
Joku hänen tylsistä ystävistään, varmaan Laurens van der Post…
Yritäpä pysyä hereillä hänen kanssaan.
…sai vakuutettua hänelle, että kaksi ateriaa päivässä riittää.
Koska aamiainen on Fredin mukaan liian herkullinen -
ja illallinen liian tärkeä, hän luopui lounaista.
Nyt kun mainitsit asian,
emme ole olleet yhdessä lounasaikaan, joten en ole huomannut.
Oikeasti olemme harvoin yhdessä ollenkaan.
Tuo ei ole totta. -On se.
Tapasitte kenttäkisoissa. Näitte Verdin Requiemin Albert Hallissa.
Mukana oli esiliina. -Mummi.
Hän vahtasi teitä koko ajan. -Koko ajan.
Sitten olit viikonlopun Balmoralissa ja valloitit kaikki.
Vierailusi jää historiaan täydellisenä Balmoral-debyyttinä. Sitten tuli -
Highgrove.
Juku. Hän todellakin kertoo sinulle kaiken.
Puhumme lähes joka päivä.
Mitä mieltä olet hänen uudesta talostaan?
Highgrovestako?
Se on ihana. -Eikö olekin?
Hän kysyi, miten sisustaisin sen.
Kysyikö?
Olen aika hyvä sellaisessa.
Mitä sanoit?
Toisin paikkaan eloa. Vähentäisin sen tunkkaisuutta.
Lisäisin väriä. Keltaista ja persikkaa.
Muista myös vihreä. Hänen lempivärinsä. -Ja vihreää.
Hoidatko puutarhaa? -En oikeastaan.
Se on hänelle pakkomielle. -Tiedän.
Hän miettii villipuutarhan ja hoidetun välillä.
Molemmat.
Aivan. -Lisäksi keittiö- ja aurinkokellopuutarha.
Kalastatko? -En oikeastaan.
Metsästätkö? -En mielelläni. Olen kaupunkilaistyttö.
Asuisitko siis mieluummin Lontoossa kuin maalla?
Miksi kysyt?
Uteliaisuuttani.
Anteeksi. En voi jäädä kahville.
Minä hoidan laskun.
Et todellakaan hoida. Olen vanhempi. -Ole kiltti.
Pannaan puoliksi.
Hyvä ajatus.
Olen jakamisen kannalla.
Lady Spencer tuli tapaamaan teitä. -Kiitos.
Voinko auttaa?
Haluan puhua Walesin prinssille.
Hän ei ole tavoitettavissa.
Onko hän käskenyt sanoa noin? "Jos tuleva vaimoni haluaa jutella, keksikää tekosyy."
Hänen Kuninkaallinen Korkeutensa on lentokoneessa matkalla kotiin.
Hänenhän piti palata huomenna. -Se oli koko ajan tänään.
Mitä nämä ovat?
Piirroksia.
Mistä?
Uskon, että niissä on rannekoru, jonka Walesin prinssi teetti.
Kenelle?
ONNITTELUT TÄRKEÄNÄ PÄIVÄNÄ
Niin?
Minun täytyy puhua kuningattaren kanssa. Älkää yrittäkö vältellä.
Minun täytyy ehdottomasti tavata kuningatar.
Häät täytyy perua. Tästä tulee katastrofi kaikille.
Majesteetti ei ole tavoitettavissa…
Highgroveen.
Teidän Korkeutenne. -Kiitos.
Hän on tuolla. -Selvä.
Mitä Gloucestershireen kuuluu?
Miksi kysyt?
Siellä tapahtui kai jotain tärkeää. Menit suoraan lentokentältä sinne.
Kyllä tapahtui.
Gladys.
Hän kertoi. -Näin ranneketjun.
Teetin korun jäähyväislahjaksi.
Muistoksi.
Menin Gloucestershireen kahdesta syystä. Kertomaan Camillalle, että kaikki on ohi.
Ohi.
Ja hakemaan tämän.
Avaa se.
Se on sinettisormus.
Walesin prinssin vaakuna.
Walesin prinsessalle.
Aloitammeko harjoitukset?
Avioliitto on pyhä asia, jonka itse Jumala on asettanut.
Siksi siihen ei tulisi astua kokeilunhalusta,
harkitsematta tai kevyesti,
vaan kunnioittaen ja vakavamielisesti sekä Jumalaa peljäten.
Charles Philip Arthur George.
Tahdotko tämän naisen aviovaimoksesi?
Ja niin edelleen. -Tahdon.
Sujuivatko harjoitukset?
Minun ja äidin mielestä hyvin.
Margaret on eri mieltä.
Charles rakastaa toista.
Kuinka monta kertaa tämä perhe tekee saman virheen?
Kieltää avioliitot,
jotka pitäisi sallia.
Pakottaa toisia avioitumaan.
Joka kerta siitä tulee seuraamuksia.
Charles ja Diana avioituvat. -Charles rakastaa yhä sitä toista.
Sanon nyt jotain miehenä.
Dianan vanhetessa,
saadessa itseluottamusta -
ja kaunistuessa, kuten varmasti käy,
Charles rakastuu häneen yhä syvemmin. Kaikki tämä korjaantuu.
Sillä välin hän -
pyörittää molempia, vai? -Niin se menee.
Niin se on aina mennyt.
Tämä on seinähullua. Voimme pysäyttää heidät nyt, kun liittoa ei ole solmittu.
Ajattelen monarkian lisäksi heitä ihmisinä.
Tämä täytyy estää nyt.
Äiti.
Kun isoisäsi äiti kuningatar Mary oli kaunis nuori prinsessa,
hän aikoi naida prinssi Uljaansa,
mutta mies sairastui ja kuoli, ennen kuin kirkkoon päästiin.
Mary oli tehnyt vaikutuksen, joten tilalle tarjottiin miehen pikkuveljeä.
Velipä vain oli kaikkea muuta kuin uljas.
Hän oli tylsä ja ujo.
Vetovoima ja rakkaus puuttuivat.
Liiton pelastamiseksi heitä rohkaistiin keskittymään ylevämpään ideaan.
Velvollisuuteen.
He uurastivat kovasti,
ja sen työn tuloksena versoi siemen. Kunnioituksen ja ihailun siemen.
Siitä kasvoi kukka, jota saattoi kutsua rakkaudeksi.
He olivat naimisissa 42 vuotta.
He vakauttivat maan, joka soti itseään vastaan,
ja vahvistivat kruunua, kun Euroopan monarkiat kaatuivat ympärillä.
En voi väittää olevani intuitiivinen äiti,
mutta uskon tietäväni, jos lapseni on onneton.
Oli mielesi miten kurja tahansa -
tai mitä epäilyksiä haudotkin,
jos voit seurata isoisäsi äidin esimerkkiä,
rakkaus ja onni kehittyvät varmasti.
Tänään mietitään kuumeisesti mekon ulkonäön lisäksi myös päivän säätä.
Kerro siis tarkin ennusteesi, Jack.
Sää välillä Buckinghamin palatsi ja St Paul.
Tämä auringonpaiste kertoo kaiken, John.
Aurinko paistaa väkijoukolle,
joka hurraa lähes mille vain, mikä liikkuu,
ja joka kasvaa minuutti minuutilta, kun yölinjan junat ja bussit -
tuovat palatsille tuhansia ihmisiä kaikkialta kansakunnasta.
Moni kävi katsomassa Hyde Parkin ilotulituksen eilen -
ja tuli sitten suoraan palatsille jonottamaan hyvää paikkaa.
Alamme olla lähellä hetkeä,
jona prinssi Charles ja lady Diana lähtevät kohti St Paulia.
Se näky nähdään varmasti kirjaimellisesti ympäri maailmaa.
Belgian kuningaspari, Norjan kuningas, kruununprinssi ja kruununprinsessat,
Tanskan kuningatar ja prinssi,
Ruotsin kuningaspari, Hollannin kuningatar ja prinssi,
Luxemburgin suurherttuapari,
Lichtensteinin prinssi ja prinsessa ja Monacon prinsessa.
Kun näemme nämä vaunut seuraavan kerran, yritämme nähdä vilaukselta,
miltä häämekko oikeasti näyttää.
Kiitos.
Tällaisista aineksista sadut syntyvät.
Prinssi ja prinsessa hääpäivänään.
Yleensä sadut kuitenkin loppuvat tähän -
ja sanoihin "he elivät onnellisina elämänsä loppuun asti".
Ehkä siksi,
että saduissa avioliitto on antikliimaksi seurusteluajan romantiikalle.
Kun aviopari elää valojaan todeksi rakastaen ja vaalien toisiaan -
ja jakaen elämän ihmeet ja kurjuudet sekä saavutukset ja takaiskut,
prosessi muuttaa heitä.
Uskomme valossa näemme hääpäivän saapumispisteen sijaan -
paikkana, josta seikkailu vasta alkaa.
MUISTOISSAMME KAREN SMITH 1968–2020
Tekstitys: Miia Mattila